ઘઉંનો જાડો લોટ, ચણાનો લોટ બન્ને સાથે મેળવીને ગરમ ઘીનું મોણ નાખો. અને હૂંફાળા પાણીથી એકદમ કડક લોટ બાંધી લો. હવે તેના દબાવીને ચપટા મૂઠિયા વાળી લો અને ગરમ તેલમાં ગુલાબી થાય ત્યાં સુધી તળી લો. મૂઠિયા થોડા ઠંડા પડે એટલે તેને મિક્સરમાં ભૂકો કરી ચાળણીથી ચાળી લો. હવે આ ભૂકામાં ૧/૨ કપ દળેલી ખાંડ નાખી સારી રીતે ભેળવી લો અને ગરમ ઘી ઉમેરી મિશ્રણને હલાવો બધું સરખું ભળી જાય એટલે તેમાં ડ્રાયફ્રુટના નાના ટુકડા કરીને મિક્સ કરો. અને તૈયાર થયેલા મિશ્રણમાંથી લાડુ વાળી લો.